 Mwishoni mwa mazungumzo yao, Baba Mtakatifu Francisko na Rais Mahmoud Abbas wameangalia kwa masikitiko makubwa vita na kinzani zinazoendelea kupekenyua maisha ya watu huko Mashariki ya Kati na kuita Jumuiya ya Kimataifa kujibidisha zaidi katika kutafuta amani ya kudumu na majadiliano katika ukweli na uwazi, kwa kuzingatia mchango unaotolewa na Mashirika ya kitawa na kazi za kitume katika maeneo haya, ili kupambana na misimamo mikali ya kidini na kiimani inayohatarisha mahusiano na mafungamano ya kijamii huko Mashariki ya Kati! 